महेन्द्र मोरङ क्याम्पस विराटनगरमा स्नातकोत्तर तहमा मौद्रिक अर्थशास्त्रको सहायक प्राध्यापकको रुपमा कार्यरत रहेकै बेला काठमाडौं आउने संयोग मिल्यो। त्यतिबेला फेरि अर्को पटक राष्ट्र बैंक आउने अवशर मिल्यो। संयोगवस राष्ट्र बैंकका तत्कालिन अनुसन्धान विभाग प्रमुखसँग भेट हुँदा उहाँले राष्ट्र बैंकको सेवामा आउन सल्लाह दिनु भयो र मैले के कसो भन्न नपाइकनै तत्कालिन गभर्नर कल्याण विक्रम अधिकारीसमक्ष पुर्याउनु भयो।
